
1/ TpubuHcka cana

LIMKAYC OKpYTAMX CTOAOBA O 3a6patbeHnM TeMama
CPMCKOT 1 JYroCAOBEHCKOT CTpyna.

Plakat tribine u Domu omladine Beograda o 80 godina stripske cenzure u Srbiji 
Član ULUPUDS-a Slobodan Ivkov iz sekcije za teoriju, kritiku i istoriju umetnosti (kao autor teme, urednik i moderator tribine) je inicirao, osmislio, vodio i održao 1. novembra 2017. godine okrugli sto u Domu omladine Beograda o različitim načinima cenzure (dvorska, politička, državna, samoupravna, urednička, tehnička, štamparska...) ove likovno-grafičke discipline u Srbiji, od prvog zabeleženog slučaja početkom decembra 1937. pa do danas.

Naime, od nezavisnosti Srbije 1878. godine, a i pre toga, pogotovo u srpskim zemljama koje su bile pod Austrijskom ili Mađarskom vlašću, pa i pre Prvog, između dva svetska rata, te u poratnom periodu, sve do skoro 1990. godine - postojale su cenzure. Bile su različito organizovane i motivisane (ideološke, redakcijske, dinastičke, vojne, one koje su se ticale preovlađujućeg građanskog morala...), ali putevi delovanja i posledice su im bili gotovo identični.
 

Cenzurisani su, prvo, 1937. "Miki Maus", a kasnije i drugi stripovi: "Tri ugursuza", "Mirko i Slavko", "Štrumpfovi", "Talični Tom", "Asteriks", "Ken Parker", kao i još mnoštvo drugih prevedeni stripova, ali i dela domaćih stripara: Đuka Janković, Đorđe Lobačev, Moma Marković, Sergej Solovjev, Milorad Dobrić, Slavko - Saša Mišić, Miki Živadinović, Miloš Krnjetin, Leonid Pilipović, Radovan Devlić... 
 

Na tribini su, uz objašnjenja, na velikom ekranu bili prikazani mnogi primeri.   

 

Nisu se "nadležni" bavile samo vizuelnim disciplinama, dakle, karikaturom, ilustracijom, stripom ili filmom, ali tu je njihovo delovanje bilo najuočljivije, a i u ovim vizuelnim disciplinama su ostavile najtrajnije posledice, o kojima se i danas raspravlja.  
 

Slučajeva u domaćem stripu je mnogo, a tokom ove tribine ukazano je preko primera na njihove različite vrste, od ideološke, preko uredničke, ili autorske samocenzure, pa do delovanja javnih tužilaca i "samosvesnih" grafičkih radnika "iz baze" koji su demonstrativno odbijali da štampaju neke stripove. Govorilo se, kako o šaljivim anegdotama, tako i o ozbiljnim posledicama pojedinih ovakvih intervencija. 
 

Svojevremeno je, zbog izveštavanja o bavljenju najvišeg vrha vlasti "Mikijem Mausom", kao persona non grata iz Jugoslavije proteran dopisnik Rojtersa, Volt Dizni je slao telegrame izvinjenja ovdašnjim vlastima, smenjivane su kompletne redakcije, upućivane protestne note ambasada.... 
 

Apsolutno prvo sudski zabranjeno izdanje posle Drugog svetskog rata je upravo bio strip, i to "Tri ugursuza za vreme okupacije", Đorđevića, Dobrića i Mišića.
Učesnici: istoričar dr Aleksandar Raković, viši naučni saradnik Instituta za noviju istoriju Srbije i publicista Marko Lopušina, autor "Crne knjige" o cenzuri

  
Moderator tribine: Slobodan Ivkov, istoričar umetnosti

